b'\n_START_ARTICLE_\nRe\xc4\x8dna delta\n_START_PARAGRAPH_\nRe\xc4\x8dna delta je reliefna oblika, ki se ustvari z odlaganjem snovi, ki jih nosi reka kot tok, ko zapusti ustje in se za\xc4\x8dne po\xc4\x8dasneje premikati ali ko voda stoji. To se zgodi, ko se reka izlije v ocean, morje, ustje, jezero, umetno jezero ali (redkeje) v drugo reko, ki ne more odplaviti nanesenih usedlin._NEWLINE_Kljub ljudski legendi uporabe besede delta ni skoval Herodot.\n_START_SECTION_\nVrste\n_START_PARAGRAPH_\nDelte so obi\xc4\x8dajno razvr\xc5\xa1\xc4\x8dene glede na glavni nadzor nad usedlinami, ki ga obi\xc4\x8dajno opravljajo tok reke, valovi ali plima.  Nadzor zelo vpliva na obliko delte.\n_START_SECTION_\nDelta s prevladujo\xc4\x8dim valovanjem\n_START_PARAGRAPH_\nPri deltah, pri katerih prevladujejo valovi, erozijski val nadzoruje obliko delte ter veliko usedlin, ki izvirajo iz ustja reke, odlo\xc5\xbei vzdol\xc5\xbe obale.\n_START_SECTION_\nDelta s prevladujo\xc4\x8dim plimovanjem\n_START_PARAGRAPH_\nErozija ima tudi pomemben nadzor v deltah, v katerih prevladuje plima, kot je delta Gangesa, ki deluje kot podmornica, s \xc5\xa1trle\xc4\x8dimi pe\xc5\xa1\xc4\x8denimi naplavinami in grebeni. To ustvari "dendriti\xc4\x8dne" strukture.  Plimske delte se obna\xc5\xa1ajo druga\xc4\x8de kot tiste s prevladujo\xc4\x8dim valovanjem, ki imajo obi\xc4\x8dajno nekaj glavnih odvodnikov. Ko valovi ali reka v kanalu potiska mulj navzgor, se zama\xc5\xa1i in nov kanal oblikuje drugje. Pri plimski delti nastajajo novi odvodniki, ko je veliko vode, kot so poplave ali neurja. Te odvodnike mulj po\xc4\x8dasi zama\xc5\xa1i s precej stalno hitrostjo, dokler se dokon\xc4\x8dno ne zaprejo.\n_START_SECTION_\nGilbertova delta\n_START_PARAGRAPH_\nGilbertova delta (imenuje se po ameri\xc5\xa1kem geologu G. K. Gilbertu, 1843\xe2\x80\x931918) je posebna vrsta delte, nastala iz grobih usedlin v nasprotju z ne\xc5\xbeno nagnjenimi blatnimi deltami, kot je na primer delta Misisipija. Planinska reka na primer odlaga usedline v sladkovodno jezero in ustvarja take vrste delto.   Medtem ko nekateri avtorji imenujejo take jezerske in morske delte Gilbertova delta, drugi omenjajo, da je njihov nastanek bolj zna\xc4\x8dilnost sladkovodnih jezer, ko se re\xc4\x8dne vode la\xc5\xbeje in hitreje me\xc5\xa1ajo z jezerskimi (v nasprotju z reko, ki te\xc4\x8de v morje ali slano jezero, kjer manj gosta sve\xc5\xbea voda odlo\xc5\xbei usedline na dalj\xc5\xa1i vr\xc5\xa1aj)._NEWLINE_G. K. Gilbert je prvi opisal to vrsto delte na jezeru Bonneville leta 1885.  Drugje se podobne strukture pojavljajo na primer v ustjih ve\xc4\x8d potokov, ki se izlivajo v jezero Okanagan v Britanski Kolumbiji in oblikujejo vidne polotoke v Naramati (49\xc2\xb035\xe2\x80\xb230\xe2\x80\xb3N 119\xc2\xb035\xe2\x80\xb230\xe2\x80\xb3W), Summerlandu (49\xc2\xb034\xe2\x80\xb223\xe2\x80\xb3N 119\xc2\xb037\xe2\x80\xb245\xe2\x80\xb3W) ali Peachlandu (49\xc2\xb047\xe2\x80\xb200\xe2\x80\xb3N 119\xc2\xb042\xe2\x80\xb245\xe2\x80\xb3W).\n_START_SECTION_\nDelte in aluvialni sto\xc5\xbeci\n_START_PARAGRAPH_\nDelte se razlikujejo od aluvialnih sto\xc5\xbecev v tem, da imajo delte plitvo pobo\xc4\x8dje, vsebujejo fino zrnate usedline (pesek in blato) in se na splo\xc5\xa1no stekajo v vodno telo (razen notranjih delt). Aluvialni sto\xc5\xbeci pa so strmi, imajo redkej\xc5\xa1e usedline (vklju\xc4\x8dno z balvani), prevladuje drobirski tok in velike poplave; te poplave so pogosto vodne ujme. Te\xc4\x8dejo lahko na povr\xc5\xa1ini zemlji\xc5\xa1\xc4\x8da ali v vodno telo. V slednjem primeru se imenujejo naplavljeni sto\xc5\xbeci ali pahlja\xc4\x8daste delte.\n_START_SECTION_\nPrimeri\n_START_PARAGRAPH_\nGanges/Brahmaputra je kombinirana delta, ki se razteza \xc4\x8dez ve\xc4\x8dino Banglade\xc5\xa1a in se izliva v Bengalski zaliv, in je najve\xc4\x8dja delta na svetu. Druge reke s pomembnimi deltami so: reka Nil, Fly, Kaveri, Niger, Tigris in Evfrat, Ren, Pad, Rona, delta Donave, Ebro, Volga, Lena, Ind, Iravadi, Mekong, Rumena reka, Jangce, Sacramento-San Joaquin ali Kalifornijska delta, Misisipi, Orinoko in Parana._NEWLINE_Delta reke St. Clair med kanadsko provinco Ontario in dr\xc5\xbeavo Michigan, ZDA, je najve\xc4\x8dja delta, ki se prazni v telo sve\xc5\xbee vode.\n_START_SECTION_\nEkolo\xc5\xa1ke gro\xc5\xbenje\n_START_PARAGRAPH_\n\xc4\x8clovekove dejavnosti, povezane z vodo in jezovi za hidroelektrarne ali ustvarjanje umetnih jezer, lahko radikalno spremenijo ekosisteme delte. Jezovi ustavljajo usedline, kar lahko povzro\xc4\x8di spodkopavanje delte. Uporaba vode gorvodno lahko mo\xc4\x8dno pove\xc4\x8da raven slanosti zaradi manj\xc5\xa1ega dotoka sve\xc5\xbee vode. Medtem ko so na skoraj vse delte delno vplivali ljudje, sta delti Nila in Kolorada med najskrajnej\xc5\xa1imi primeri ekolo\xc5\xa1kega opusto\xc5\xa1enja, ki sta ga povzro\xc4\x8dila zajezitev in preusmeritev vode.\n_START_SECTION_\nDelte v gospodarstvu\n_START_PARAGRAPH_\nStarodavne delte so koristile gospodarstvu zaradi svojega dobro sortiranega peska in gramoza, ki se pogosto pridobivata iz teh starih delt ter se uporabljata za pripravo betona za ceste, stavbe, pe\xc5\xa1poti in celo tlakovanje okolice. Ve\xc4\x8d kot 1 milijardo ton peska in gramoza pridobijo samo v ZDA.  Ni ves pesek in gramoz iz nekdanjih delt, ampak tudi iz tistih, ki so \xc5\xbee sortirale snovi z mo\xc4\x8djo vode._NEWLINE_Kot so v ni\xc5\xbeinah pogosto mestna obmo\xc4\x8dja, so v deltah obse\xc5\xbena industrijska in poslovna obmo\xc4\x8dja, pa tudi kmetijska zemlji\xc5\xa1\xc4\x8da, njihova uporaba je pogosto v nasprotju. V Fraserjevi delti v Britanski Kolumbiji v Kanadi so letali\xc5\xa1\xc4\x8de Vancouver, terminal Roberts Bank Superport in industrijska cona Annacis Island ter me\xc5\xa1anica poslovnih, stanovanjskih in kmetijskih zemlji\xc5\xa1\xc4\x8d. Ker je Britanska Kolumbija na splo\xc5\xa1no zelo gorata, Agricultural Land Reserve skrbi za ohranitev kmetijskih zemlji\xc5\xa1\xc4\x8d za pridobivanje hrane.\n_START_SECTION_\nDelte na Marsu\n_START_PARAGRAPH_\nRaziskovalci so v Marsovskih jezerih odkrili \xc5\xa1tevilne delte. To dokazuje, da je imel Mars neko\xc4\x8d velike koli\xc4\x8dine vode. Delte so bile najdene na \xc5\xa1irokem geografskem obmo\xc4\x8dju. Spodaj je nekaj slik, kot jih je posnel THEMIS.'